Juosvataškė guotė

Juosvataškė guotė (Hygrophorus pustulatus) – guoteninių (Hygrophoraceae) šeimos, guočių (Hygrophorus) genties grybų rūšis.

Vaisiakūniai smulkūs arba vidutinio didumo. Kepurėlė 3–5 (8) cm skersmens, iš pradžių iškili, vėliau paplokščia ar net įdubusi, dažniausiai su gūbreliu, šiek tiek lipni arba sausa, plaušuota, žvynuota. Lakšteliai jaunų grybų balti, senesnių – pilki, pusiau nuaugtiniai. Kotas 3–7 cm ilgio, 0,5–1 cm storio, pilkšvas, viršutinė dalis balta, išmargintas rusvai juosvais taškeliais, į pagrindą smailėjantis. Trama balta, minkšta, nekarti. Sporos 7–10×4,5–5,5 μm.

Auga rugpjūčio–spalio mėnesiais spygliuočių miškuose. Vartojama šviežia, sūdyta, tinka grybų miltų gamybai. Grybas naudingas miškui.Vincentas Urbonas. Grybai. Vilnius: Mokslas, 1986. p. 122.

 Šaltiniai 

 Nuorodos 
 Juosvataškės guotės nuotraukos

Kategorija:Agarikiečiai
Kategorija:Valgomi grybai